**FACILITĂTI-C.E.P.P.S.**

***Drepturile persoanelor încadrate în grad de handicap accentuat***

**- Indemnizaţie lunară 317 lei**

**- Buget personal complementar 132 lei**

-***Dreptul la prestații sociale se acorda începând cu luna următoare celei în care persoana a fost încadrată în grad de handicap și încetează cu luna urmatoare celei în care persona nu mai este încadrată în grad de handicap, motiv pentru care drepturile cuvenite se încaseaza dupa doua luni de la data eliberarii certificatului. De exemplu: dacă certificatul a fost eliberat în luna februarie, drepturile cuvenite se încasează după data de 20 aprilie.***

***Vă rugăm să verificați extrasul de cont.***

- Gratuitate pe toate liniile de transport urban, de suprafaţă şi cu metroul. **La eliberarea legitimației este necesară o poza recentă - tip buletin si actul de identitate;**

- Gratuitate la transportul interurban, la alegere, cu orice tip de tren, în limita costului unui bilet la tren accelerat, clasa a II-a, cu autobuzele sau cu navele pentru transport fluvial, pentru **6** **călătorii dus – întors pe an calendaristic**.

**La eliberarea biletelor este necesară o poza recentă - tip buletin si actul de identitate**.

A**veți posibilitatea de a opta pentru acordatrea gratuității la transportul interuban sau pentru decontarea carburantului necesar deplasării cu autoturismul.**

- Scutire de la plata impozitului pe veniturile din salarii şi indemnizaţii de natură salarială;

- Scutire de la plata impozitului pe clădire şi teren **- vă adresați la finantele publice locale;**

- Scutire de la plata impozitului pe autoturismele, motocicletele cu ataş şi motociclurilor, adaptate handicapului;

- Scutire de la plata taxei de utilizare a reţelei de drumuri naţionale, în cazul persoanelor cu dizabilităti deţinătoare de autoturisme, actele se depun la **D.G.A.S.P.C. Satu Mare (C.E.P.P.S.), str. Crisan nr.3.** Sub sancțiunea neluării în considerare, ca fiind nejustificată, **cererea se depune între data de 01-10 din luna în care vă expiră rovinieta.**

- Scutire de la plata taxei pentru eliberarea autorizaţiei de funcţionare pentru activităţi economice şi viza anuală a acestora – actele se depun **la** **PRIMARIA DE DOMICILIU**;

- Scutire de la plata taxei hoteliere - **vă adresați la hotel**;

- card –legitimatie de parcare– actele se depun **la** **PRIMARIA DE DOMICILIU**

- Asistenţă medicală gratuită, inclusiv medicamente gratuite, atât pentru tratamentul ambulatoriu, cât şi pe timpul spitalizării, în cadrul sistemului de asigurări sociale de sănătate, în condiţiile stabilite de contractul cadru

- Dispozitive medicale gratuite în ambulatoriu, conform listei şi în condiţiile contractului cadru privind condiţiile acordării asistenţei medicale în cadrul sistemului asigurărilor sociale de sănătate şi a normelor sale de aplicare

- Un bilet gratuit de tratament balnear, în cursul unui an, pe baza programului individual de reabilitare şi integrare socială şi a recomandării medicului de familie sau a medicului specialist

- Subvenţionarea dobânzii pentru un credit bancar contractat de persoana cu dizabilitati grav, în vederea achiziţionării unui autoturism şi pentru realizarea unei lucrări de adaptare a locuinţei la nevoile individuale de acces

- Protecţie juridică sub forma tutelei sau curatelei, în cazul persoanelor cu handicap care, indiferent de vârsta, sunt în imposibilitatea totală sau parţială de a-şi administra bunurile personale

- Card european - pentru asigurarea incluziunii sociale prin participarea la evenimente culturale, sportive și de petrecere a timpului liber pentru persoanele cu dizabilități, în România și în alte state membre UE participante în proiect (Slovenia, Cipru, Belgia, Italia, Estonia, Finlanda și Malta). Pentru a putea accesa pachetul de beneficii, va rugam sa accesați site-ul: http://dizab.eurocard.gov.ro. Accesarea acestei legitimatii se face prin completarea unui formular si o poza tip buletin in format electronic care se pot transmite pe **e-**mail, la adresa: ***evaluarecomplexa@dgaspcsm.ro.***

**Veți prezenta o copie a certificatului de încadrare în grad de handicap:**

* **Medicului dvs. de familie**

Pentru **încasarea** drepturilor banesti **în cont bancar**, veți prezenta o **adeverință eliberată de către bancă**, care va conține : - **NUMELE/PRENUMELE și CNP-ul beneficiarului și CODUL IBAN al contului**

***Obligatii ale persoanelor încadrate în grad de handicap***

Conform art.59 alin.1 lit. h) din Legea nr. 448/2006: *”să aducă la cunoștința direcțiilor generale de asistență socială și protecția copilului județene,* ***în termen de 48 de ore de la luarea la cunoștință****, orice modificare cu privire la gradul de handicap,* ***domiciliu sau reședință, starea materială și alte situații de natură să modifice acordarea drepturilor prevăzute de lege*” respectiv:** schimbarea actului de identitate, schimbarea adresei, schimbarea stării civile, etc.

 **SOLICITĂRILE DVS. LE PUTEȚI TRANSMITE și ONLINE, pe adresa de**

**e-mail: evaluarecomplexa@dgaspcsm.ro**